.td_uid_2_601c07c0ca6d2_rand.td-a-rec-img{text-align:left}.td_uid_2_601c07c0ca6d2_rand.td-a-rec-img img{margin:0 auto 0 0} Fil-Jum Dinji tal-Kanċer Evelyn Saliba La Rosa tiftaħ qalbha ma' newsbook.com.mt dwar dak li hija u l-familja tagħha għaddiet minnu fl-aħħar xhur meta saret taf li ommha Winnie kellha kanċer terminali, jiġifieri l-ebda operazzjoni, jew trattament tar-radioterapija jew kimoterapija ma kienu se jfejquha. "It-tobba qalulna biex inżommuha d-dar kemm nistgħu sakemm nindunaw li m'għadhiex ta' jdejna," tgħid Evelyn Saliba La Rosa li tispjega kif ommha Winnie damet id-dar bejn Awwissu u Ottubru u hija flimkien ma' ħutha kienu jduru biha. Minkejja s-sitwazzjoni fid-dar, Evelyn, flimkien ma' Dr Michael Vella Haber, baqgħu għaddejjin b'ħidma kontinwa biex setgħu ikomplu jiktbu s-sensiliet Sorelle u F'Ġieħ L-Imħabba. Fl-24 ta' Diċembru Winnie La Rosa bdiet l-aħħar stadju u bi sforz għat-tfal, Evelyn u ħuha Glen żammew iċ-ċelebrazzjonijiet tal-Milied għaddejjin. "Jien u ħija wegħdna lil xulxin li lit-tfal nagħtuhom l-istess Milied li ommna kienet ittina. Għamilna l-istess ikel li tagħmel hi. Irnexxielna ngħixu l-Milied kif dejjem xtaqet hi. Qatt ma rreċtajt daqs kemm irreċtajt dakinhar. Kellna nitbissmu għat-tfal. Kellna niċċelebraw għat-tfal, għax hekk xtaqet ommi," tirrakkonta Evelyn Saliba La Rosa. "Konna nafu li l-mamà se titlaq minn ħin għall-ieħor," tkompli tgħidilna Evelyn Saliba La Rosa. Ftit ġimgħat biss mindu Winnie La Rosa ħallietna, Evelyn xorta għadha tħoss in-nuqqas tal-mamà tagħha u fl-istess waqt tfiehem lil binha Jamie dak li huma għaddew minnu. Evelyn issemmi wkoll li tul il-perjodu iebes li għaddew minnu, huma sabu ħafna għajnuna mill-Hospice Malta u tispjega wkoll il-ħidma kontinwa biex jagħtu appoġġ kemm lil ommha Winnie kif ukoll lill-familja. "Sal-lum iċemplulna u jistaqsu kif inħssni. Dik il-konversazzjoni napprezzaha għax il-ħajja hija diffiċċli qabel u hija wkoll diffiċli wara," tispjega Evelyn li tiddeskrivi l-għajnuna tal-Hospice bħala "Imprezzabbli". Evelyn x'messaġġ se tgħaddi lil dawk li bħalissa għaddejjin minn sitwazzjoni simili? Segwi l-intervista sħiħa f'din il-paġna. Hospice Malta toffri ħafna għajnuna. Għal aktar dettalji żur is-sit ta' Hospice . Infakkrukom fil-maratona tal-Hospice Malta li se ssir il-Ħadd 14 ta' Frar biex jinġabru fondi għall-ftuħ ta' kumpless għall-kura paljattiva bl-isem ta' St Michael Hospice. Inti tista' tgħin billi dak inhar tagħti d-donazzjoni tiegħek: Ritratt: Facebook – Hospice Malta Intervista: Frederick Zammit; Muntaġġ tar-ritratti: Adrian Saliba; Muntaġġ tal-intervista: Sarah Salafia . Aqra: Tgħix ma' xi ħadd bil-kanċer? 8 modi kif tista' tgħin Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta' Newsbook minn hawn . .td_uid_3_601c07c0ca9ec_rand.td-a-rec-img{text-align:left}.td_uid_3_601c07c0ca9ec_rand.td-a-rec-img img{margin:0 auto 0 0}